  Майя Бывальцева Удмуртиын (Ижкар – Ува) – Лудрвай – Ильинка сюреслэсь люкетсэ тупатъязы. Со сярысь «Удмуртавтодор» огазеяськонлэн «ВКонтакте» мерлыко вотэсысь огиназ ивортэмын. Ижкар – Ува трассаез интыысь школаен герӟась 800 метръем тупатъям сюрес Лудорвай школаын дышетскисьёс понна зэмос кузьым луиз «Удмуртавтодор» огазеяськонСюреслэсь ог люкетсэ выльысь лэсьтоно луиз шуыны яра, угось солэн инъетэз ик урод луэмын вал. Сюресчиос отчы луо но 20 сантиметр ӝужда векчиятэм из кисьтӥзы. Собере гинэ асфальтобетонэн ӵошкытатӥзы но кык сӥен шобрет вӧлдӥзы. Озьы ик сюреслэсь дурзэ юнматӥзы. Школа вӧзы машина пуктон инты, мер транспортлы но школа автобуслы котырскон инты лэсьтӥзы, пыдын ветлон тротуаръёсты азьланьтӥзы. Ваньмыз со котыр интывыллэсь туссэ умой пала воштӥз, нош валтӥсез – пиналъёслэсь школае сюрессэс кышкыттэм кариз «Удмуртавтодор» огазеяськонВатсалом, вань ужъёсты «Кыщкыттэм но ӟечлыко автомобиль сюресъёс» федерал программая быдэстӥзы. Тодэ вайытом, кылем арня пумын Удмуртиын Вотка – Чайковск сюреслэсь люкетсэ тупатъянэз йылпумъязы.  Тегъёс: Авто Удмуртия Лудорвай сюресъёс школаос тупатъянужъёс  